

*Meeqqanut   
Atuarfeqarnermullu   
Ingerlatsivik*

*Forvaltning for Børn og Skole*

Imaneq 23 B

Postboks 1005

3900 Nuuk

Grønland

**kommuneqarfik@  
sermersooq.gl**

Tlf. +299 36 70 00

**sermersooq.gl**

Sagsnummer:

EMN-2024-03719

Tirsdag 22. oktober 2024

**Høringssvar vedrørende Strategi- og handleplan for uddannelse, efteruddannelse og kurser af ansatte inden for handicapområdet**

Forvaltning for Børn og Skole skal først og fremmest takke for muligheden for at afgive høringssvar til udkastet for Strategi- og handleplan for uddannelse, efteruddannelser og kurser af ansatte inden for handicapområdet.

Forvaltning for Børn og Skole anerkender størstedelen af, hvad der anbefales i strategien, der vedrører uddannelsesniveau og personalesammensætning i forskellige sektorer. Forvaltningen har dog en bemærkning om et af de centrale punkter i høringen, om efteruddannelser i forhold til diplomuddannelse i logopædi.

Som det fremgår af oversigt 2 på side 14-15, nævnes tilbud om diplomuddannelser inden for logopædi som efteruddannelsesmulighed. Det skal bemærkes, at denne uddannelse ikke er tilgængelige som mulighed under Ilisimatusarfik.

Finansielle forslag/anbefalinger er ikke inkluderet i strategien, og det er relevant at drøfte, hvordan finansieringen af disse uddannelser kan struktureres, både nationalt og i kommunerne. Uden en sådan plan risikerer tilgængeligheden af uddannelserne at blive afhængig af de enkelte kommuners prioritering af deres økonomi, hvilket kan skabe uensartede vilkår.

Forvaltningen håber, at punktet vil blive taget i betragtning. Efteruddannelser er forbundet med forbedringen af vilkår og rettigheder for personer med handicap. Det er et mål, der arbejdes målrettet hen imod.

*Med venlig hilsen*

**Forvaltning for Børn og Skole**

Kommuneqarfik Sermersooq